1. melléklet…./2014.(III.25.) Ö. határozathoz

**Támogatási szerződés**

mely létrejött egyrészről **Martfű Város Önkormányzata** (5435 Martfű, Szent István tér 1. ) mint támogatást nyújtó - melynek képviseletében **Dr. Kiss Edit polgármester** jár el – másrészről a **Martfűi Városi Sportegyesület** (5435 Martfű, Strand út 3.) mint támogatást igénybe vevő – melynek képviseletében **Sági István elnök** jár el – között **felhalmozási célú visszatérítendő támogatás** juttatásáról az alábbi feltételekkel:

1. A Felek rögzítik, hogy Martfű Város Önkormányzata (továbbiakban: Támogatást nyújtó) az önkormányzat **2014. évi költségvetéséről szóló 4/2014.(II.28.) rendelet 9. §. g) pontja és a 16. sz. melléklete alapján** a Martfűi Városi Sportegyesület részére **28.341.120.-Ft (azaz: Huszonnyolcmillió-háromszáznegyvenegyezer-egyszázhúsz)** **visszatérítendő támogatást nyújt**, melyet e támogatási szerződés 2. pontjában rögzítettek szerint használhat fel.
2. Az 1. pontban meghatározott összeget a Martfűi Városi Sportegyesület a 2014. évre benyújtott felhalmozási célú támogatási igénye alapján a következő költségeinek megfizetésére használhatja fel: - a Helyi Vidékfejlesztési Stratégiák LEADER fejezetének végrehajtásához nyújtandó támogatások jogcím keretében a **8553875780 azonosító számú pályázathoz** Teniszpályák fejlesztésére, Teniszpályák környezetének fejlesztésére, Rendezvények előkészítésére. A pályázat utófinanszírozás keretében valósul meg, amelyhez a támogatást nyújtó biztosítja a pénzügyi keretet, visszatérítendő támogatásként.
3. A Támogatást igénybe vevő vállalja, hogy a támogatás felhasználása során a vonatkozó jogszabályok szerint jár el, fokozott figyelemmel a számviteli, az adózási, a társadalombiztosítási és közbeszerzési törvények előírásaira.
4. A Támogatást nyújtó a támogatási összeget átutalással teljesíti az alábbi ütemezés szerint:

2014.04.05.-2014.05.02. időszak között 27 916 118.-Ft

2014.06.01.-2014.06.30. időszak között 425 002.-Ft

 a Martfűi Városi Sportegyesület OTP Bank Nyrt. Martfűi Fiókjánál vezetett **11745169-20030023** **sz. bankszámlájára**.

1. A támogatás első részletének átutalási feltétele jelen szerződés a Felek részéről történő aláírása és elfogadása.
2. A támogatást igénybe vevő a támogatás visszafizetéséhez 2014.05.19. napjáig benyújtja a 2. pontban foglalt támogatást kezelő szervezethez az 1. sz. kifizetési kérelmet 27 916 118.-Ft összegben, 2014.08.19. napjáig benyújtja a 2. sz. kifizetési kérelmet, melyeknek hitelesített másolatát köteles a beadás utáni munkanapon átadni a támogatást nyújtó részére.

Jelen szerződés 2. pontban foglalt támogatást kezelő szervezetétől érkező, valamennyi támogatás kifizetésével kapcsolatos dokumentumot köteles a támogatást igénybe vevő a dokumentum megérkezésétől számított 3 napon belül támogatást nyújtó részére hiteles másolatban benyújtani.

1. A támogatást igénybe vevő tudomásul veszi, hogy a támogatás felhasználásának jogossága céljából a támogatást nyújtó megbízásából a **Pénzügyi és Városfejlesztési Bizottság bármikor ellenőrizheti** a támogatás felhasználását. Az ellenőrzéshez a Bizottság adatokat, iratok másolatait kérheti be. A pályázati összeg felhasználása a sportpálya részét érinti, amely a támogatást nyújtó kizárólagos tulajdona. A támogatást nyújtó az itt elvégzett munkák **műszaki tartalmát, megvalósulását ellenőrizheti**.
2. **A támogatás visszafizetése**: a támogatás visszafizetése kamatmentesen 2 részletben történik. A visszafizetés alapja a benyújtott 1. számú és 2. számú kifizetési kérelem.

A támogatás visszafizetési határideje 1. részlet a kifizetési kérelem beadását követő 3. hónap **2014. augusztus 19. napjáig, összege 27 916 118.-F**t, 2. részlet **2014. november 19 napjáig, összege 425 000.-Ft.**

Fenti támogatást a támogatást igénybe vevő a támogatást nyújtó költségvetési elszámolási számlájára (CIB bank Zrt. 10700309-66893729-51100005) köteles határidő szerint megfizetni, függetlenül a 2. pontban foglalt támogatást kezelő szerv kifizetési döntésétől, és a folyósított támogatás összegétől a támogatást igénybevevőt az e pontban foglalt támogatási összeg tekintetében visszafizetési kötelezettség terheli.

A fenti támogatási összeg biztosítékaként a támogatást nyújtó a támogatást igénybe vevő bankszámlájára a támogatási összeg erejéig inkasszó nyilatkozatot nyújt be a Martfűi Városi Sportegyesület OTP Bank Nyrt. Martfűi Fiókjánál vezetett 11745169-20030023 sz.számlájára.

A támogatást igénybe vevő tudomásul veszi, ha a támogatott összeggel nem számol el a támogatás visszafizetésig kizárja magát Martfű Város Önkormányzat sporttámogatásából.

1. Jelen szerződést a Felek közös megegyezéssel módosíthatják, szerződésszegés esetén a szerződő felek részéről azonnali hatállyal egyoldalúan is megszüntethető. Rendkívüli felmondás esetén az eredeti állapotot kell helyreállítani.
2. A Felek a szerződésben foglaltakat, mint akaratukkal mindenben megegyezőt, jóváhagyólag írták alá azzal, hogy az itt nem szabályozott kérdések tekintetében a Polgári Törvénykönyvről szóló 2013. évi V. törvény rendelkezéseit tekintik irányadónak.

Martfű, 2014. március ….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Támogatást nyújtó képviselője Támogatást igénybe vevő képviselője

 Dr. Kiss Edit Sági István

 polgármester elnök

Ellenjegyzem:

Szász Éva

jegyző